b'\n_START_ARTICLE_\nRunyangbroen\n_START_PARAGRAPH_\nRunyangbroen (forenklet kinesisk: \xe6\xb6\xa6\xe6\x89\xac\xe9\x95\xbf\xe6\xb1\x9f\xe5\xa4\xa7\xe6\xa1\xa5, tradisjonell kinesisk: \xe6\xbd\xa4\xe6\x8f\x9a\xe9\x95\xb7\xe6\xb1\x9f\xe5\xa4\xa7\xe6\xa9\x8b, P\xc4\xabny\xc4\xabn: R\xc3\xb9ny\xc3\xa1ng Ch\xc3\xa1ngji\xc4\x81ng D\xc3\xa0qi\xc3\xa1o) er to store broer som krysser elven Chang Jiang (Yangtze) i provinsen Jiangsu i Kina, nedstr\xc3\xb8ms for Nanjing. Broen g\xc3\xa5r fra Zhenjiang i s\xc3\xb8r til Yangzhou i nord, og er en del av motorveien Beijing-Shanghai._NEWLINE_Den s\xc3\xb8ndre broen er en hengebro med et hovedspenn p\xc3\xa5 1490 meter. T\xc3\xa5rnene rager 215 meter over vannoverflaten. Bredden er 39,2 m med plass til seks kj\xc3\xb8refelt og et smalt gangfelt for vedlikehold. Seilingsh\xc3\xb8yden er ca. 50 m._NEWLINE_Den nordre broen er en skr\xc3\xa5kabelbro med et hovedspenn p\xc3\xa5 406 meter, og 150 m h\xc3\xb8ye t\xc3\xa5rn. Mellom de to broene er \xc3\xb8ya Siyezhou. Den totale lengden til brokomplekset er 35,66\xc2\xa0km._NEWLINE_Broene \xc3\xa5pnet for trafikk i april 2005.'